William de Bohun

William de Bohun, kentañ kont Northampton, ganet e-tro 1312 hag aet da Anaon d'ar 16 a viz Gwengolo 1360, a oa ur marc'heg ha komandant saoz hag a voe gouarnour Breizh.

Troioù brezel e Flandrez, Breizh, Bro-Skos, Flandrez
E 1339 e oa oc'h ambrougañ ar roue saoz Edouarzh III e Flandrez. Servijet en devoa goude-se e Breizh hag e Bro-Skos, ha perzh a gemeras e trec'hioù meur Sluis ha Crécy ; evit an eil e oa komandant. An trec'h bravañ a oa bet gantañ a oa bet e penn ul lu saoz-breton enebet ouzh un nerzh teir gwech brasoc'h a C'hallaoued ha Bretoned e-kerzh Emgann Montroulez e 1342. Chom a ra dianav ul lod munudoù eus an emgann met sklaer eo e oa bet implijet en un doare poellek trapoù gant pikoù e-barzh evit talañ ouzh ar varc'hegiezh c'hall. 

Rummad:Ganedigezhioù 1312
Rummad:Marvioù 1360
Rummad:Konted Bro-Saoz
Rummad:Amiraled Bro-Saoz
Rummad:Familh Bohun
Rummad:Marc'heien